വിദ്യാഭ്യാസ, ആരോഗ്യ, തൊഴില് മേഖലകളില് വലിയ മാറ്റങ്ങള് ആര്ട്ടിക്കിള് 370 റദ്ദാക്കിയതിന് ശേഷം ജമ്മു കശ്മീര് സാക്ഷ്യം വഹിച്ച പുരോഗതികള് ന്യൂഡല്ഹി: ജമ്മു കശ്മീരിന്റെ പ്രത്യേക പദവിയായ ആര്ട്ടിക്കിള് 370 പിന്വലിച്ച് രണ്ടു വര്ഷം തികയുമ്ബോള് കശ്മീരില് ഉണ്ടായിരിക്കുന്നത് ജനപ്രീയ മാറ്റങ്ങള്. ആരോഗ്യ, വികസന, തൊഴില് മേഖലകളില് വലിയ മാറ്റങ്ങളാണ് കശ്മീരില് ഉണ്ടായിരിക്കുന്നത്. വലിയ പദ്ധതികള്കള്ക്കാണ് കേന്ദ്ര സര്ക്കാര് ജമ്മു കശ്മീരില് തുടക്കം കുറിക്കാന് പദ്ധതിയിടുന്നത്. ഐഐടി, ഐഐഎം, എയിംസ് 2 തുടങ്ങിയ വിദ്യാഭ്യാസ്ഥാപനങ്ങളുടെ പ്രവര്ത്തനങ്ങള് 20222025 ഓടെ കശ്മീരില് പ്രവര്ത്തനം ആരംഭിക്കുമെന്നാണ് വിലയിരുത്തപ്പെടുന്നത്. 2023 ല് വിജയ്പൂരിലും ജമ്മു2025 ഓടെ അവന്തിപൂരയിലും ശ്രീനഗര് എയിംസ് നിലവില് വരും. ഇതിനു പുറമേ 2 കേന്ദ്ര സര്വ്വകലാശാലകള്, 7 പുതിയ മെഡിക്കല് കോളജുകള്, 5 നഴ്സിങ് കോളേജുകള് എന്നിവയും സ്ഥാപിക്കാന് തീരുമാനിച്ചിട്ടുണ്ട്. ലഡാക്കില് കേന്ദ്ര സര്വ്വകലാശാലയ്ക്കും അനുമതി സര്ക്കാര് അനുമതി നല്കിയിട്ടുണ്ട്. തൊഴില് മേഖലയിലും വലിയ മാറ്റങ്ങളാണ് കശ്മീരില് വരാനിരിക്കുന്നത്. 2022 ആകുമ്ബോഴേക്കും 25000 സര്ക്കാര് ജോലികള് സൃഷ്ടിക്കപ്പെടുമെന്നാണ് പ്രതീക്ഷിക്കപ്പെടുന്നത്. 20212022 വര്ഷത്തില് 28400 കോടി രൂപയാണ് വ്യാവസായ പാക്കേജിനായി സര്ക്കാര് നീക്കിവച്ചിരിക്കുന്നത്. കശ്മീരിലെ അടിസ്ഥാന സൗകര്യ വികസനത്തിലും വര്ധനവ് ഉണ്ടായിട്ടുണ്ട്. 2020 ജൂലെയില് ആറ് പാലങ്ങളാണ് കശ്മീരില് ഉദ്ഘാടനം ചെയ്തത്. ചിനാബ് നദിക്ക് കുറുകെ സ്ഥാപിക്കുന്ന ലോകത്തിലെ ഏറ്റവും ഉയര്ന്ന മേല്പ്പാലം ഇന്ത്യന് ട്രെയിന് സര്വ്വീസിനെ കശ്മീരുമായി ബന്ധിപ്പിക്കും. 2022 ഓടെ പാലത്തിന്റെ പണി പൂര്ത്തീകരിക്കാന് കഴിയുമെന്നാണ് അധികൃതര് അറിയിക്കുന്നത്. വിനോദസഞ്ചാര മേഖലയുടെ വളര്ച്ചയ്ക്കായും കേന്ദ്രം നിരവധി പദ്ധതികള് ആവിഷ്ക്കരിച്ചിട്ടുണ്ട്. ഇക്കോ ടൂറിസം, സാംസ്കാരിക ടൂറിസം എന്നിവ ലഡാക്കില് വലിയ തോതില് പ്രോല്സാഹിപ്പിക്കുകയാണ് സര്ക്കാരിന്റെ ലക്ഷ്യം. പക്ഷി നിരീക്ഷണം, വന്യ ജീവി സഫാരി തുടങ്ങിയ പാരിസ്ഥിതിക പ്രവര്ത്തനങ്ങളും പ്രോത്സാഹിപ്പിക്കുന്നുണ്ട്. 2019 ഓഗസ്റ്റ് 5 നാണ് കേന്ദ്ര സര്ക്കാര് ആര്ട്ടിക്കിള് 370 പിന്വലിച്ചത്.